42. Kry vir jou 'n bril! – Bodemklippe
Gepubliseer op Mei 12, 2014 Mei 12, 2014 deur Ansophie Joubert
Die jaar spoed voort. Soveel het al gebeur, dat die Nuwejaarsfeeste vae ou-nuus is. Mens is maar weer onder die indruk van die verloop van tyd. Gebeure in die nuus sit ons oog op die toekoms en ons kyk onwillekeurig vorentoe. Soos met alles, het ons 'n keuse hoe ons kyk.
As kinders van die Here, kyk ons nie met wanhoop en paniek nie, al lyk die prentjie hoe. Ons prentjie word gevorm in die beloftes van die Woord. In die Heilige van die Tempel van Aanbidding word ons toekomsvisie gevorm.
Bring die lampstaander [menorah] , vul dit op met olie (die Heilige Gees), laat dit die Woord (brood) verlig en lewend maak want Jesus sê Sy woorde is Gees en Lewe [Johannes 6:63]. Lig jou hande op by die wierrookbak en aanbid die Almagtige wat die toekoms in Sy hand hou!
Die afgelope naweek het ek 'n fliek oor ysskaats (figure skating) gekyk. Ek wil dit eerder kunsskaats noem. Ek is altyd in vervoering oor die toewyding en dissipline wat in die beoefening van professionele sport ingaan, om nie te praat van die klassieke musiek uitvoerende kunstenaars van wie ek 'n hele rits bewonder. Die filmwêreld fasineer my met die totaliteit van 'n reuse akteursperoonlikheid in een rol, wat my laat lag en huil, en my beheer daaroor uit my hart uitruk. Die fliek, Philomena, het my gerol en gerasper, en sowaar my laat goed voel daarna. Wat a tour de force van storie en kinematogrofie.
Ek kan my nog indink wat die betreding van die volledig- absorberende, kompromielose eise van 'n uitvoerende kunstenaar se wêreld behels. Sport is so ver van my verwysingsraamwerk, dat ek die winterspele van 'n paar maande gelede met 'n oop mond aangegaap het. Die fisiese en intellektuele eise, die psigologiese voorbereiding vir die perfekte balans om op die hoogste vlak te kompeteer, is amper ondenkbaar in vergelyking met die gemak van my lewe as a jack of many trades, master of none.
Ek bekyk ons wêreld en ruk myself terug na die realiteit van my taak. Skielik is ek gekonfronteer met vandag en die toekoms. Waarheen gaan ons? Wat lê voor en wat wil ek bereik? Ek kyk na Suid-Afrika met my hart en na die res van die wêreld met my arm en probeer my kinders daarin visualiseer. Is dit nie dalk beter om so in 'n beroep absorbeer te wees dat al wat saak maak is maar slegs die volgende kompetisie, die volgende film, die volgende konsert? Die toewyding van gees, siel en liggaam voel skielik luuks teenoor my wye en algemene "aanwending" as mens.
Soos gewoonlik, "praat" ek met die Here in my hart en wonder wat Hy beplan. As ek bestek opneem van my lewe het ek 'n lang lys seëninge wat akkuraat beskryf kan word as lewenslank. Ek het gebede wat ek gebid het, waarvan ek nog nie die uiteinde sien nie – onthou ek glo nie in onbeantwoorde gebede nie – dis onmoontlik! Dis net gebede waarvan die antwoord in die toekoms duidelik sal word of dalk ook nie in my bepaalde tyd op aarde nie. Oor hierdie aspek van my lewe skreeu ek in die geesteswêreld:
Alle gebede, begeertes en toekomstige onsekerheid hoort onder die banier: Ons God regeer!
Terug by die seisoene wat ons verlede keer oor gepraat het. Elke dag om jou voel jy die verandering aan jou lyf. Ons het al gesels oor die winter en die seker tekens van lente as jy goed kyk. Hierdie manier van kyk is vir my nog altyd 'n geestelike uitdaging. Wat SIEN jy in die winter van jou begeerte? Wat sien jy wat aan jou toekoms die verskil maak? Meer nog – ons Christene moet anders na die toekoms kyk as ander mense.
Sien jy die amandeltak? Jeremia 1:11,12.
Dink net – geestelike oorwinning – om in die winter van die siel die amandeltak te sien. Die simbool van aktiwiteit en gereedheid wat in die laat-winter blom.
Ek dink 'n amandelboom is ook 'n bodemklip. Dis waarlik 'n padwyser wat jou herinner aan die bloeisels in die laat-winter. Die eerste bloeisels, die seker teken van uitkoms; dat die Here gaan doen wat Hy gesê het Hy sal doen. Die simbool dat Hy wakker is en Sy Woord sal uitvoer.
Die belang van die amandeltak word in Numeri 17 onderstreep. Die staf van Aaron wat in die verbondsark sy ereplek gehad het, het in een dag gebot, gebloei, geblom en vrug gedra. Wat 'n wonder! Ons almal weet nou mos goed van die seisoene. Dit neem 'n rukkie vir die bloeisel om te wys, dit gebeur redelik vinnig, maar darem oor 'n paar dae. 'n Dooie stuk hout wat in een dag in 'n lewende tak met vrug verander – ongetwyfeld 'n wonderwerk. Dit is wat jou verwagting moet wees as jy die Woord van God glo. Jy sal bo jou verwagting verras word want jou God regeer oor jou gebede, omstandighede en toekoms. Dink aan jou Vader wat werk vir jou. Jesus sê dit self.
Do you not believe that I am in the Father, and that the Father is in Me? What I am telling you I do not say on My own authority and of My own accord; but the Father Who lives continually in Me does the His works (His own miracles, deeds of power).
Die grote Skeppergod werk wonderwerke vir jou.
Hoe sal jy dit glo? Hoekom sal Hy dit vir jou doen?
Kry vir jou 'n bril – kyk reg.
Ons kyk na die toekoms met die bril van hoop. Die toekoms begin in die volgende minuut van jou lewe – dit volg direk op nou. Jy kyk met hoop na nou-nou, maar ook na die verre, verloop van tyd – oor maande, jare en dekades. Die tyd wat in ons gemoed vaag en onbekend is. God is daar en Hy regeer daar ook.
Eugene Peterson (skrywer van The Message – vertaling van die Bybel en 'n rits ander boeke wat ek sonder voorbehoud kan aanbeveel) beskryf die toekoms en hoop op die manier waarop die Christen homself duidelik onderskei van enige ander denkpatroon op aarde. Laat my toe om hom uitvoerig hieroor aan te haal, want sy definisies inspireer my om uitdagend en roekeloos te glo.
The way we conceive the future sculpts the present. It gives contour and tone to nearly every action and thought through the day. If our sense of future is weak we live listlessly. Much emotional and mental illness and most suicides occur among men and women who feel that they "have no future".
But hope is not a doctrine about the future: it is a grace cultivated in the present, it is a stance in the present which deals with the future. As such it is misunderstood if it is valued only for the comfort it brings; as if it should say, Everything is going to be all right in the future because God is in control of it, therefore relax and be comforted.
As mens hierdie definisie lees en verteer, dan staan die goeie nuus van 'n liefdevolle Vader wat regeer, wat aktief werk om Sy beloftes uit te voer, sentraal en dominant in jou toekoms. Die inhoud van jou toekoms is die energieveld van die uitvoering van God se belofte in Sy woord oor jou lewe. Dit red jou vir ewig van 'n passiewe toekomsvisie, waarin jy soos 'n lewelose marionet op die verhoog van die lewe sonder beheer ronddans, volgens die toutjies in beheer van lot of boosheid.
Die vertroue op die Woord van God maak jou 'n aktiewe geloofsheld in jou eie toekoms.
Moenie vir 'n oomblik toelaat dat jou eie onwaardigheid jou verhoed om hierdie pad met vreugde in die voetspoor van Jesus te volg nie. God self sê:
Because you are precious in My sight and honoured, and because I love you….Jesaja 43:4
Weer – nie jou eie goedheid of pogings nie, eerder God se onvoowaardelike liefde. Jou toegang tot die rykdom van Sy heerlikheid vir meer as wat jy nodig het, is die Kruis en die Bloed.
Ek bid vir elkeen die volvoering van God se droom vir jou in jou toekoms en veral 'n spesiale insig in Sy liefde en kruisdood wat jou toekoms bepaal.
Posted in Afrikaans - Christen, BybelstudieTagged hoop, toekoms, tyd
One thought on "42. Kry vir jou 'n bril!"
Olivia Botha sê:
Mei 14, 2014 om 6:00 vm
Awesome, baie dankie vir so'n inspireerende boodskap. "Soek 'n bril" Mag jy altyd baie geseend wees en goedheid en guns jou altyd volg. Baie liefde. Xx